**Összesítés**

**a Bursa Hungarica Felsőoktatási Ösztöndíjpályázat keretében nyújtott támogatásokról**

 **Körmend Város Önkormányzata az Oktatási és Kulturális Minisztériummal együttműködve**

**kiírta és elbírálta 2012. évre**

**1. A Bursa Hungarica Felsőoktatási Önkormányzati Ösztöndíjpályázatot felsőoktatási hallgatók számára a 2011/2012. tanév második és a 2012/2013. tanév első félévére vonatkozóan az „A” típusú pályázat keretében**

A pályázatra azok az önkormányzat területén állandó lakóhellyel rendelkező, hátrányos szociális helyzetű felsőoktatási hallgatók jelentkezhettek, akik a képzésre vonatkozó keretidőn belül, teljes idejű (nappali tagozatos) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, egységes, osztatlan képzésben, felsőfokú szakképzésben folytatják tanulmányaikat.

Az „A” típusú pályázatra beérkezett 26 db pályázatból a város önkormányzata 21 fő pályázatát találta támogatásra alkalmasnak. 5 fő kérelmét szociálisan nem tartotta indokoltnak. Az összes megítélt támogatás 1 000 000.- Ft. A támogatás átlagos mértéke 4762.- Ft/hó.

**2. A Bursa Hungarica Felsőoktatási Önkormányzati Ösztöndíjpályázatot a felsőoktatási tanulmányokat kezdeni kívánó fiatalok számára a „B” típusú pályázat keretében**

A pályázatra azok az önkormányzat területén állandó lakóhellyel rendelkező, hátrányos szociális helyzetű fiatalok jelentkezhettek, akik:

a) a 2011/2012. tanévben utolsó éves, érettségi előtt álló középiskolások;

 vagy

b) felsőfokú diplomával nem rendelkező, felsőoktatási intézménybe még felvételt nem nyert érettségizettek;

és a 2012/2013. tanévtől kezdődően felsőoktatási intézmény keretében teljes idejű (nappali tagozatos) alapfokozatot és szakképzettséget eredményező alapképzésben, egységes, osztatlan képzésben, felsőfokú szakképzésben kívánnak részt venni.

A „B” típusú pályázatra beérkezett 2 db pályázatból a város önkormányzata 0 fő pályázatát támogatta. Az összes megítélt támogatás 0.-Ft/hó.

A pályázatok elbírálása kizárólag a pályázó szociális rászorultságának objektív vizsgálata alapján történt. A pályázók értesítése a döntésről 2010. december 16-ig megtörtént.

Körmend, 2011. december 16.

Bebes István s.k.

Polgármester